Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
KAIKKIEN KANSOJEN KAIPAUS
Tulossa: -
Sitten minä täytyin Jumalan Hengellä.
Sen jälkeen oli kuin Jumalan Sana olisi tullut eläväksi.
Jos Hän voi voidella pakanakuninkaan, -
kuinka paljon enemmän lapsensa, jotka Jeesuksen veri on pessyt?
Minulta poistettiin viisaudenhammas. Hermo vaurioitui. En tuntenut mitään.
Kun Hänen kunniansa tulee, tulee paraneminen, pelastuminen -
ja vapautuminen.
Hei ja tervetuloa. Olen evankelista Nathan Morris.
Uskon, että Jumalalla on sinulle tänään sana.
Vieraana on pastori Jim Raley. Hänellä on ajankohtainen sanoma -
suoraan sinun elämääsi.
Ensin kuitenkin Uskon puhetta. Se on ollut iso siunaus monille.
Lopuksi rukoilen kanssanne. Mutta ensin siis Uskon puhetta.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
Eikö olisikin kivaa saada selvä, henkilökohtainen sana -
maailmankaikkeuden Luojalta?
Jumalan Sana on täynnä ihmeellisiä lupauksia, -
jotka vain odottavat, että ne löydetään.
Paavali kirjoittaa 1. Kor. 2:9:ssä: "Mutta, niin kuin on kirjoitettu: -
'Mitä silmä ei ole nähnyt eikä korva kuullut, mikä ei ole ihmisen sydämeen
noussut, minkä Jumala on valmistanut niille, jotka häntä rakastavat'".
Jumalalla on elämällesi mahtava suunnitelma.
Se odottaa Jumalan Sanassa sitä, että löydät sen.
Siitä puhumme tänään.
Elämässäni oli aika, jolloin ajattelin, että Raamattu on tylsä kirja.
Paavali jatkaa, että nämä asiat on ymmärrettävissä hengellisesti -
ja että Henki tutkii Jumalan syvyydet ja ilmoittaa ne meille.
Olin ei-hengellinen ihminen, joka yritti ymmärtää hengellistä kirjaa.
Se oli mahdotonta. Mutta sitten täytyin Jumalan Hengellä.
Sen jälkeen oli kuin Jumalan Sana olisi tullut minulle eläväksi.
Sanat hyppäsivät esiin lehdiltä. Jokainen sana osui elämääni.
Se muutti minussa kaiken.
Kerron kolme yksinkertaista askelta Sanan lukemisen aloittamiseen.
Ensimmäisenä tulee rukoilla.
Jos Raamattua voi ymmärtää vain hengellisesti, pitää pyytää Henkeä -
valaisemaan Jumalan Sanaa. Henki valaisee kirjoitettua Sanaa, -
niin että siitä tulee elävä meille ja meissä.
Pyydämme Häntä ilmoittamaan, mitä Jumalan Sana sanoo meille.
Toinen askel on yksinkertainen. Lue sitä.
Se voi tuntua itsestään selvältä, -
mutta hyvin moni ei lue Sanaa päivittäin.
Sana on täynnä ihmeellisiä lupauksia.
Et ikinä saa niistä yhtäkään, ellet pureudu Sanaan.
Saatat pohtia, mistä aloittaisit.
Paras paikka aloittaa on Uusi testamentti ja evankeliumit.
Suosittelen Johanneksen evankeliumia.
Hän oli Jeesuksen paras ystävä. Hän kertoo, kuka Jeesus on.
Kolmanneksi kirjoita sitä ylös. Älä lue hätäisesti.
Odota, että jokin nousee esiin ja kirjoita se sitten ylös.
Mitä Pyhä Henki sanoo sinulle?
Mitä et ymmärrä? Mitä voit soveltaa elämääsi?
Jos teet niin ja alat tutkia Sanaa, vie se vielä yksi askel pidemmälle -
ja kerro jollekulle, mitä Jumala sanoo sinulle.
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon. Meillä on vieraana Jumalan mies, -
jota rakastan ja kunnioitan. Hän on tärkeä minulle ja Rachelille.
Jim Raley on Calvary Ormond Beach -seurakunnan johtava pastori.
Uskon, että tämänpäiväinen "Kasvokkain" on täynnä voimaa.
Puhumme tarkoituksesta. Room. 8:28: "kaikki yhdessä -
vaikuttaa niiden parhaaksi, jotka rakastavat Jumalaa, -
niiden, jotka hän on suunnitelmansa mukaan kutsunut."
Mikä on tarkoituksesi? Se selviää tänään.
Kiva, että olet täällä. - Ilo olla täällä.
Olen viime aikoina puhunut ja opettanut paljon tarkoituksesta.
Olen pitänyt opetussarjan "Täällä tarkoituksesta."
Ihmiset eivät ole täällä sattumalta. He eivät tulleet tänne vahingossa.
He eivät ole kosminen sattuma tai osa evoluutioharhaa.
Ei. Heidät on ylen ihmeellisesti tehty.
He tulivat maailmaan mukanaan tarkoitus.
Raamattu sanoo Room. kirjeessä, että Hän ennalta tunsi ja määräsi.
Meidän polkumme ja askeleet ovat määrätyt.
Ne eivät ole päähänpistoja. Jumala on määrännyt ne.
Kerro Jumalan tarkoituksesta?
Saan paljon luottamusta siitä, että Jumalalla on suunnitelma.
Paholaisella on juonia, mutta Jumalalla on suunnitelma.
Jumalan suunnitelma sisältää tarkoituksemme.
Tarkoituksemme on yliluonnollinen.
Kun Jumala kutsuu jonkun ja antaa hänelle tehtävän, -
se on jotain yliluonnollista. Muuten ei Jumala olisi mukana.
Kaikessa, missä Jumala on mukana, on jokin yliluonnollinen osa.
Olen opettanut paljon Jes. 45:stä: "Näin sanoo Herra [...] Koorekselle, -
jonka oikeaan käteen minä olen tarttunut alistaakseni kansat".
Hän jatkaa: "Avaan hänelle kaksoisovet."
Voimallinen totuus on se, -
että Jesaja profetoi Koores-nimisestä miehestä, -
joka ei ole vielä edes syntynyt.
Hän syntyy vasta 200 vuoden päästä.
Jesaja katsoo taivaallisen, profeetallisen linssin läpi -
ja hahmottelee vielä syntymättömän ihmisen elämän polun.
Sen pitäisi innostaa ja ilahduttaa.
Jumalalla oli sinulle suunnitelma jo ennen kuin synnyit.
Jumalalla oli sinulle elämän polku ja suunnitelma, jota kulkea.
Teksti sanoo: "jonka oikeaan käteen minä olen tarttunut -
alistaakseni kansat".
Tekstissä sanotaan myös, että Herra oli voidellut Kooreksen.
Ihmeellistä on, että Koores ei ollut juutalainen.
Koores oli pakanakuningas.
Silti Jumala näki, että hänessä on potentiaali.
Jos Jumala voitelee pakanakuninkaan täyttämään tarkoituksen, -
kuinka paljon enemmän Hän haluaa voidella omat lapsensa, -
jotka on pesty Jeesuksen veressä, täyttämään tarkoituksen Jumalassa?
Sana sanoo, että Hän on valinnut meidät ennen maailman perustamista.
Kaikki elämämme päivät on määrätty.
Miten voimme saada tietoomme, mihin Jumala on meidät kutsunut?
Tarkastellaanpa Kooresta. Tämä edelleen puhuttelee minua.
"Näin sanoo Herra voitelemalleen Koorekselle, -
jonka oikeaan käteen minä olen tarttunut alistaakseni kansat".
Heprealaisessa kulttuurissa perinteisesti -
oikeaan käteen tarttuminen -
merkitsee tarttumista johonkuhun heikkoon ja horjuvaan, -
joka ei pysty kulkemaan omin voimin.
Kun joku tarttuu oikeaan käteen, hän vahvistaa ja tukee.
Jumala sanoo tässä Koorekselle: "Sinulla on suuri tarkoitus, -
mutta et pysty siihen yksin. Olet horjuva ja heikko."
"Kutsun sinut alistamaan kansat ja tekemään yliluonnollisen, -
mutta et millään pysty tekemään sitä yksin."
"Niinpä minä tartun sinua oikeasta kädestä, -
ja tulet tekemään asioita, joihin et omin voimin pystyisi."
Tarkoituksesi on aina mahdollisuuksiesi ulkopuolella.
Se vaatii aina enemmän rahaa, kykyä, yhteyksiä ja lahjoja kuin sinulla on.
Jumalan tarkoitus on suunniteltu aina niin, ettet pysty siihen yksin.
Hän suunnitteli tarkoituksesi niin, että Häntä tarvitaan.
Hän suunnitteli tarkoituksesi niin, että pysyt aina riippuvaisena hänestä -
ja sanot: "Herra, tahdon tehdä jotain suurta, mutten pysty ilman Sinua."
"Ota minua kädestä." Tahdon profetoida jollekulle.
Tahdon julistaa, että Jumala aikoo tarttua sinua oikeasta kädestä.
Elämässäsi on ollut asioita, jotka ovat tuntuneet liian kaukaisilta, -
mutta aikoo tarttua käteesi ja vie sinut yliluonnolliseen kauteen.
Hän vie sinut läpimurtoihmeisiin ja kauteen, -
jossa tarkoituksesi täyttyy.
Ja sitten kun tarkoituksesi on täyttynyt ja asia toteutuu, -
siitä ei liha voi saada kunniaa.
Et pysty sanomaan: "Täytin tarkoituksen ja tein kaiken ihan itse."
Ei. Kaikki sinussa sanoo: "En olisi pystynyt tähän, -
ellei käteni olisi ollut Hänen kädessään."
"Kunnia kuuluu Hänelle. Hänen avullaan saavutin tarkoitukseni."
Jumala on kutsunut sinut työhön ja siunannut sinua.
Olet johtava pastori mahtavassa seurakunnassa, jossa minäkin käyn.
Puhupa nyt niille, jotka haluavat löytää tarkoituksensa.
Elämäni suurin ilmestystieto on ollut se, -
että tarkoitus liittyy aina ikuisuuteen, Jumalan valtakuntaan.
Kuten puhui Jesajasta, "kutsuin sinut alistamaan kansat".
Se oli valtakunnan perspektiivi. Miten varmistaa, -
että tarkoituksesi on yhteydessä valtakuntaan?
Juttu menee näin. Tarkoituksesi liittyy aina johonkin ongelmaan.
Jos Jumala antaa sinulle tarkoituksen, tarkoituksesi ja identiteettisi -
on aina vastaus johonkin ongelmaan. Ellei ole ongelmaa, ei ole tarkoitusta.
Sinulla on suuri tarkoitus Jumalalta. Lasket kätesi sairaiden ylle.
Kokouksissasi tapahtuu hämmästyttäviä ihmeitä.
Ihmiset tulevat luoksesi ongelmineen, joita he eivät pysty hoitelemaan itse.
Sanonkin, että tarkoituksesi liittyy usein ongelmaasi.
Se on asia, jonka kanssa ei pärjää omin voimin, vaan tarvitsee Jumalaa.
Jumala kutsuu sinut ongelman luo ja varustaa ratkaisemaan sen.
Minut on kutsuttu paimeneksi. Olen hengellinen isä. Herra on ollut hyvä.
Olemme Hänen avullaan rakentaneet pikkukaupunkiin seurakunnan, -
joka koskettaa tuhansia ihmisiä.
Tiloihimme mahtuu kaupungin väestä kymmenesosa.
Tarkoitukseni on ollut rakentaa seurakunta, mutta en yksin.
Joku katsoja saattaa kysellä Herralta, mikä on hänen tarkoituksensa.
Opi Jumalan mielenlaatu ja tiedä, että Hän kutsuu sinut täyttämään tarpeen.
Jumala kutsuu sinua nousemaan uskossa paikalle, -
jossa sinua tarvitaan. Et ole täällä vain selvitäksesi.
Selviytyminen on yliarvostettua.
En halua vain selvitä. Haluan täyttää tarkoitukseni.
Tahdon lopuksi pureutua hetken erääseen asiaan.
Saarnaan tästä aiheesta mielelläni. Kun löydämme tarkoituksemme, -
meillä on päämäärä, paikka, jonne Jumala meitä vie.
Voitko puhua hetken matkasta -
ja sen täyttämisestä, mihin Jumala on kutsunut?
Ellemme toteuta tarkoitustamme, pysähdymme valemaalilinjalle.
Haluamme vaeltaa tarkoituksen täyteydessä.
Haluamme täyttää kaiken, minkä Jumala on kutsunut täyttämään.
Jes. 45:ssä sanotaan, että Herra on voidellut Kyyroksen -
ja tarttunut hänen oikeaan käteensä alistaakseen kansat.
Jumala käytti tätä kuningasta. Hän oli se, joka lopulta kukisti Babylonin.
Siihen aikaan Babylon oli suurvalta. Se vaikutti voittamattomalta.
Muistatko kirjoituksen seinällä? Daniel tulkitsi sen.
Kyyros oli se kuningas, joka valloitti Babylonin.
Jumala käytti Kooresta kansojen alistamiseen.
Koores valloitti kaikki ympäristön kansat.
"Alistaa" on hepreaksi "radad".
Se tarkoittaa kirjaimellisesti, että hän hakkasi kaikki kansat ympärillään.
Hän teki kaiken, mihin Jumala oli hänet kutsunut. Hän kukisti muut.
Älä pysähdy. Tarkoituksesi ei täyty, -
ennen kuin täytät kaiken, mihin Jumala on sinut kutsunut.
Jos sinut on kutsuttu vanhemmaksi ja tiedät, -
että lastesi tulee palvella Herraa, se on osa tarkoitustasi.
He voivat olla kaukana Jumalasta, mutta Jumala pitää huolen, -
että perhe tulee valtakuntaan. Sinä ja perheesi palvelette Herraa.
Vaellat tarkoituksessa, kun sanot: "Jumala, kaikki lupauksesi..."
Koores valloitti kansat ja hyödynsi tilaisuudet, -
koska Jumala oli sanonut niin, mutta hänen piti elää se todeksi.
Sinun pitää elää tarkoituksesi koko täyteys todeksi.
Ole rohkea. Jos Jumala on kutsunut...
Jumala ei kutsu, ellei Hän myös anna voimaa siihen.
Hänen tarkoituksensa on suuri.
Kun kuljet siinä, kuljet tarkoituksesi täyteydessä.
Mitä ikinä näetkin, muista, mitä Jumala on sanonut, äläkä luovuta.
Tämä oli Kasvokkain. On aika täyttää tarkoituksesi.
Sinulla on lahjat ja voitelu, jotta voit täyttää tehtäväsi. Nähdään.
Tulossa: -
TODISTUS, SELA-HETKI
Tässä on Ina. Hänellä ei 10 vuoteen ole ollut tuntoa -
kasvojen oikealla puolella. Häneltä poistettiin hammas.
Nyt tunto on palautunut. Jeesus teki sen!
Mitä tapahtui? - Minulta poistettiin viisaudenhammas. Hermo vaurioitui.
Tunto meni kokonaan. Minulla oli toispuoleinen hymy.
Nenäni oli tukossa. En voinut hengittää tai puhua kunnolla.
Sanoin serkulle: "Jumala parantaa minua."
Tunsin tässä kuumotusta. Sanoin, että huulessa on tunto. Sitä ei ollut ennen.
Kun tulin todistamaan, serkku kannusti.
Ja minä pystyn nyt hengittämäänkin. Koko keho on parantunut!
Oletko onnellinen? - Ehdottomasti!
Tunnen voitelun ylläsi.
Jos uskot, anna Jumalalle radikaali ylistyshuuto.
Sanokaa: "Halleluja!"
TULKAA HÄNEN ESIPIHOIHINSA YLISTÄEN.
PALVOKAA PYHÄSSÄ KAUNISTUKSESSA.
KATSELKAA -
HERRAN KIRKKAUTTA.
SELA! TÄTÄ ON YLISTYS.
Minusta on kiva vastata sosiaalisessa mediassa saamiimme kysymyksiin.
Minulta kysyttiin hiljattain Facebookissa, -
onko kokousten tavoite kohdata Jumalan kirkkaus -
ja onko ylistyksenjohtajan tavoite tuoda sisään Jumalan kirkkaus.
Vastaukseni on ehdottomasti kyllä.
Tavoitteemme aina, kun Kristus- ruumis kokoontuu yksimielisesti, -
kokea ja kohdata Jeesuksen Kristuksen julki tullut läsnäolo.
Muuten tuhlaamme aikaamme.
Kun kokoonnumme, haluamme kokea Jeesuksen täyteyden.
Kol. kirje sanoo, että Jeesus on Isän kuva.
Hepr. 1 sanoo, että Jeesus oli Hänen olemuksensa kuva.
Yhden käännöksen mukaan Jeesus on Isän shekina.
Sinun pitää kysyä itseltäsi, tulemmeko vain laulamaan trendikkäitä lauluja -
tai jotain radiossa kuulemaamme -
vai tulemmeko yhdessä shekinaan, Jeesuksen täyteyteen.
Uskon, että ylistyksenjohtajan tavoite on luoda ja valita lauluja, -
jotka vievät Kristus-ruumista -
Jeesuksen kohtaamiseen ja täyteyteen.
Olimme hiljattain kokouksessa, -
jossa Jumalan läsnäolo ja kirkkaus laskeutuivat.
Yhtäkkiä demonit alkoivat kirkua.
Ihmiset, joissa ne manifestoituivat, näyttivät kirkkoväeltä.
Mietin, monessako kokouksessa he olivat olleet -
ja pimeyden voimat eivät olleet häiriintyneet.
Kun tosi kirkkaus tulee, demonien pitää lähteä.
Kun Jeesus tulee täyteydessään sisään, paholaisen pitää lähteä.
Olemme maailmalle ja seurakunnalle velkaa kirkkauden kohtaamisen.
Kun Hänen kirkkautensa tulee, tulee paraneminen, -
pelastuminen ja vapautuminen.
Haluan haastaa ylistyksenjohtajia.
Älä pyri vain laulamaan siistimpiä kuulemiasi lauluja.
Pyri väkevästi tavoittelemaan Hänen kirkkauttaan ja läsnäoloaan.
Ihmiset eivät loukkaannu Hänen kirkkaudestaan.
He etsivät sitä. Jos pyrit sitä kohti, -
näet läpimurron seurakunnassasi ja elämässäsi ylistyksenjohtajana.
Paitsi että tämä on tavoitteemme, -
mutta tätä on ylistys.
KÄY OSOITTEESSA: SHAKETHENATIONS.COM/SELAH
Jatketaan täältä studiosta.
Uskon, että Jumala vuodattaa pian Henkensä.
Hän parantaa sairaat ja vapauttaa vangitut.
Sellaista Jumalaa palvelemme, Jeesusta, nimeä ylitse muiden.
Ei ole mitään ylempää nimeä.
Syövällä ei ole suurempaa nimeä kuin Jeesuksella.
Sano mikä tahansa nimi. Jeesus-nimi on sitä ylempi.
Siksi rukoilen Jeesuksen nimen voimassa.
Uskon, että saat ihmeen.
Raamattu kertoo Luuk. 5:ssa, kuinka rampa laskettiin katon läpi.
Paikalla oli sellaisia, jotka arvostelivat sitä, mitä Jeesus tekisi.
Jeesus katsoi väkeä ja kysyi: "Kumpi on helpompi sanoa, -
'Syntisi on anteeksi annettu' vai 'Nouse ja kävele'?"
Siinä hetkessä Jeesus osoitti evankeliumin voiman.
Hänellä paraneminen ja pelastus kulkivat käsi kädessä.
Hän tuli pelastamaan ja puhdistamaan meidät -
mutta myös parantamaan meidät ja muuttamaan meidät ainiaaksi.
Uskon, että Jumala on parantamaisillaan sinut.
Hän sanoi miehelle: "Jotta tietäisit, kuka olen, nouse ja kävele."
Tahdon sanoa sinulle: "Nouse Jeesuksen nimessä."
Olemme saaneet todistuksia ja rukouspyyntöjä ympäri maailman.
Rukoilen kohta. Rebecca Johnson pyytää pelastumista perheeseen.
Sofie kärsii hallusinaatioista -
ja hengitysvaikeuksista. Uskomme läpimurtoon Sofien elämässä.
Jamie kärsii diabeteksesta ja selkäydinkanavan ahtaumasta -
ja myös masennuksesta. Uskomme, että Jumala vapauttaa sinut -
Jeesuksen nimessä. Lealla on keuhkokuume ja astma.
Joann kärsii kaksisuuntaisesta mielialahäiriöstä ja pakko-oireista.
Jeesus tuli vapauttamaan vangitut.
Rukoillaan nyt yhdessä. Laita käsi sairaan paikan päälle.
Mihin uskotkin, voitelu virtaa. Tunnen studiossa voitelun.
Rukoilen Jumalan Hengessä. Hän tekee sinulle väkevän ihmeen.
Isä, Jeesuksen väkevässä nimessä, lasken käteni lappujen ylle.
Yhdyn katsojien rukouksiin uskossa.
Puhun nimeä ylitse muiden nimien, Jeesuksen Kristuksen nimeä.
Jeesuksen väkevässä nimessä nuhtelen sairauksia.
Jokainen sairauden henki, irrota otteesi ja päästä heidät menemään.
Nuhtelen orjuuksia, linnoituksia ja riippuvuuksia.
Voitelu murtaa kaikki ikeet tässä hetkessä Jeesuksen nimessä.
Puhun masennusta ja kaksisuuntaista mielialahäiriötä sairastaville.
Herra, tulit vapauttamaan meidät, jotta saisimme Kristuksen mielen.
Jeesus-nimessä murran ahdistuksen heidän elämästään juuri nyt.
Puhun niille, jotka uskovat tuhlareiden, perheenjäsenten paluuseen.
Herra, toimi heidän puolestaan. Puhu perheenjäsenille, -
jotta näemme suuren sadonkorjuun vuonna 2019 -
ja tuhlaajapojat ja perheenjäsenet palaavat kotiin Jeesus-nimessä.
Isä, annan Sinulle ylistyksen.
Annan Sinulle ylistyksen.
Puhun naiselle, jolla on hermovaurio jalassa tai hermosairaus.
Jumala parantaa sen.
Uskon, että Jumala puhuu nyt niille, jotka kärsivät riippuvuudesta.
Hän tuli vapauttamaan vangitut.
Murramme riippuvuuden kahleet Jeesuksen nimessä.
Puhun sinulle ja uskon ihmeeseesi.
Ota se vastaan uskossa.
Nouse ja kävele, kuten Jeesus sanoi.
Olemme tulossa kaupunkiin lähelle sinua.
Seuraa meitä Facebookissa, -
Instagramissa, YouTubessa ja Twitterissä.
Järjestämme enemmän kampanjoita kuin koskaan. Tarvitsemme apuasi.
Lähde mukaan. Tänä vuonna tulee suuri sato.
Nähdään. Jumalan siunausta!
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Jeesus kuoli ristillä murtaakseen kaikki kiroukset.
Kutsumme työn kumppanit mukaan evankeliointimatkalle.
Matkalla tapahtui huikeita juttuja. Näin juuri, kuinka tytön jalat kasvoivat.
Olin nyt ensi kertaa lähetyskentällä. Oli ihan hullua, miten paljon väkeä oli.
Näin nälkäisiä sydämiä ja sen, miten suuri on sato.
On etuoikeus ja kunnia tehdä tätä ja olla Jumalan työtoveri.
Lähden uudelleen. Lähden niin monelle kuin pääsen.
Haluamme jakaa evankeliumia Jeesuksesta -
ja nähdä kansojen muuttuvan Pyhän Hengen voimassa.
Lahjoituksesi ja rukoustukesi ovat olennaisia työllemme.
Lähde mukaan evankeliointimatkalle, -
niin näet sadon, joka kumppanuutesi siemenestä on kasvanut.
Lisätietoja matkoista on osoitteessa -
shakethenations.com/ gospelcampaignteams.
Raamatuntekstit: Raamattu Kansalle
Suomennos: Marianne Tenetz